
Aquest breu document facilita elements pràctics per cuidar-se i cuidar-nos davant 

les reaccions psicològiques i emocionals com a conseqüència directa de la 

violència policial, la repressió i/o la tortura exercida per l’Estat i el seu sistema 


En la determinació de la lluita pels drets humans i contra la injustícia social 
lamentablement els nostres cossos i la nostra ment estan exposats a patir tot tipus de 
violència per part dels poders. Existeixen diferents nivells de consciència, implicació i de 
risc en funció del grau de participació en diferents tipus d’accions reivindicatives. 

El fet de ser activista o militant d’un col·lectiu que defensa els drets humans universals 
multiplica la probabilitat de patir violència i brutalitat policial. 

L’Arbitrarietat de la violència policial trencar els esquemes o creences de forma ràpida, ja 
que es pot pensar erròniament que si participes d’una manifestació no-violenta, una 
concentració pacífica o s’està fent resistència passiva estàs “immunitzat/da” o disminueix 
el risc de patir violència policial. 

Necessitem preparar-nos psicològicament davant d’aquestes agressions, i 
aprendre entre tots i totes com donar-nos suport davant les seqüeles físiques i 
emocionals d’aquestes situacions extremes i traumàtiques com son patir qualsevol 
tipus de violència. 

• Tres reaccions més comuns davant un trauma: 

S’engloben en l’etiqueta “estrès post-traumàtic”, es poden donar juntes o per 
separat: 

1- Reviure mentalment l’incident o l’agressió viscuda: amb imatges recurrents, olors, 
paraules, records, sensacions físiques,...(s’anomenen flashbacks)...de forma 
invasiva i automàtica. També son freqüents els malsons (relacionats amb els fets 
traumàtics o no, però si amb un contingut de mort, violència, por...) i l’insomni o 
problemes per conciliar la son. 

2- Evitació i numbing afectiu: pèrdua de concentració i atenció, pèrdues de memòria, 
aïllament, evitar el contacte social, evitar qualsevol acte o activitat que recordi a la 
situació de violència viscuda. També és freqüent evitar franges horàries o la zona 
geogràfica on es va viure l’agressió/detenció. 

3- Sobreexcitació i híper-vigilància: Augmenta la creença “el món és perillós”, atacs 
d’ansietat i de pànic, por extrema,... “no puc sentir control sobre la meva vida”, 
irritabilitat, alts i baixos en l’estat d’ànim...després d’una agressió per part de cossos 
policials s’accentua el sentiment d’indignació ( perquè lluites per una o vàries causes 
justes...) , de ràbia, d’ira,...però també de desconfiança, de pèrdua i/o tristesa. 
Sensació de que “pots amb tot” i moments “que no puc amb la meva vida”, aquesta 
“muntanya russa emocional” genera confusió i desconcert a la persona supervivent i 
al seu entorn més orooer. 










Aquestes 3 reaccions generen molta impotència i dificultat en el teu dia a dia, afecta 
a la teva vida quotidiana. Aquests 3 conjunts de reaccions son normals per haver 
viscut una situació “anormal”, com ho és patir una agressió o violència per part d’un 
cos policial o funcionari de l’Estat. 


Aquí una llista d’altres reaccions que també es poden experimentar: 

-Sentir-se desconnectat, insensible. 

-Canvis en els hàbits d’alimentació, conductes sexuals, horaris,... 

-Sentiment d’abandó i soledat. 

-Dolors musculars, cansament, dolor a l’estómac,... 

-Sentiment de culpabilitat, de vergonya, penediments,... 

-Dificultat per planificar activitats, prendre decisions,... 

-Creences sobre la vida, el món...de caràcter destructiu... 

-Desconfiança, pensaments derrotistes... 

Malauradament son moltes les persones activistes que han viscut i han passat per 
una situació similar. El ritme de recuperació depèn de múltiples factors, és 
personalitzat. Les persones viuen de forma molt diferent i amb diferent intensitat una 
experiència traumàtica, al que a una persona li pot costar 5 anys de recuperació a 
una altra amb 1 mes ho pot fer, aquí no es tracta de jutjar ni felicitar a la persona 
més ràpida, es tracta de respectar els ritmes de cada persona en particular i ser 
capaç d’entendre i acompanyar aquest procés. No és més forta la persona que es 
recupera més aviat, es tracta de ser responsables amb nosaltres mateixes i 
mateixos, i ser conscients que son processos de recuperació personalitzats. 

Els estudis parlen que en el 70% de les persones els símptomes desapareixen 
progressivament en 4-6 setmanes. Si continuen cal una intervenció professional 
especialitzada ( teràpia o suport psicològic individual) per fer l’abordatge al 
diagnòstic PTSD ( Quadre d’estrès post-traumàtic ). L’Ajuda professional és 
fonamental per la reducció i desaparició de totes les reaccions i símptomes explicats, 
perquè generen molt malestar, es tracta de recuperar la qualitat de vida. 

Un acompanyament respectuós per tal de facilitar el re-processament del trauma 
viscut. La metàfora més utilitzada és “la digestió”, l’organisme ha segregat tota una 
sèrie de química davant d’una forta situació estressant, necessita tornar a la calma, 
no quedar bloquejada i enquistada, sinó facilitar el trànsit perquè ens faci el menys 
dany possible a la nostra vida. Fer « la càrrega » més lleugera, moltes vegades no 
desapareix del tot, però podem aprendre a viure amb allò viscut i incorporar 
l’experiència traumàtica en una de negativa o positiva més en la nostra vida. 

Es necessità tornar atenir la sensació que tenim control sobre la nostra vida el més 
aviat possible, i sobre el que ens passa diàriament. El trauma trenca aquest 
sentiment de seguretat intern, sembla que tot sigui imprevisible i sobtat. 


És important trobar un sentit a la violència viscuda, les persones que lluiten pels 
drets humans i per la justícia social reben la violència de l’Estat i les forces policials, 
a més repressió pateixen més significatives i importants son com a activistes. 


Cal destacar que el fet d’haver estat testimoni de la violència també pot generar 
aquest trauma, no només viure-ho o estar exposada a una situació de violència que 
has experimentat directament, el fet de veure com una persona o funcionari 
agredeix a una altra, o el fet que t’expliquin situacions de violència les i els 
supervivents. 

Elements imprescindibles per la recuperació : 


Què pots fer per tu mateixa/mateix? 

1- Buscar tranquil·litat durant un temps. Buscar un lloc on es pugui sentir calma, seguretat i 
pau. Envoltar-se de persones de la teva màxima confiança i que tingui la capacitat de tenir 
cura de tu. 

2- Treballar l'experiència viscuda. Posar paraules a l'experiència viscuda. Aquí l’estil de 
cada persona és molt important, hi ha gent que necessita parlar-ho, altres escriure-ho, 
altres dibuixar-lo o fer fotografies que simbolitzin l’experiència traumàtica. Com a sers 
socials la comunicació és essencial per posar paraules, fer “verbalitzable” el que costa dir 
precisament per tota la càrrega emocional incorporada. 

3- Que pots fer per sentir-te millor si has viscut una situació traumàtica? 

-Repetir-te que les reaccions que estàs sentint son normals, i no son eternes, aniran 
desapareixent. No mostris resistència a rebre ajuda especialitzada. Acceptar les reaccions 
que estàs sentint, acceptar-te a tu mateixa t’ajudarà a sentir-te millor. Tens dret a sentir-te 
com et sents. 

-Intenta no aïllar-te en un primer moment. Verbalitza les teves necessitats a persones de 
confiança, amistats i/o familiars. 

-Ajuda al teu cos a treure el sobrant d’adrenalina: passeja, fes exercici, anar en bicicleta,... 
-Estigues en contacte amb la natura: platja, rius, muntanya, ... 

-Intenta alimentar-te de la forma més saludable. 

-Evita el consum i abús de drogues i alcohol. Estàs introduint química al teu cervell que li 
dificulta la recuperació. Busca alternatives més naturals: herbes, massatges, dutxes,... 

-Estem educades en la moral cristiana de la maleïda culpa, la única culpa és de l’agressor i 
els seus còmplices que li paguen un sou per mantenir l’odre capitalista i patriarcal. 

-Has de tenir paciència amb tu mateixa. No t’exigeixis, no et “matxaquis”, les ferides 
emocionals triguen temps en fer-se cicatrius, el mateix que passa amb les ferides físiques. 

-No hi ha un model únic o forma correcta de superar un trauma. Depèn de la teva història 
prèvia de vida, d’altres situacions intenses que has viscut,...això influirà sens dubte en el 
tipus de recuperació. 

-Busca informació contrastada sobre Estrès post-traumàtic, una recomanació és el llibre 4 
“Trauma i Recuperación” de Judith Hermann. 









Què pots fer per donar suport a la companya o company que ha patit la 
repressió? 


-No esperis que et vinguin a demanar ajuda, ofereix-te en la mesura que puguis 
comprometre’t, ni més ni menys del que puguis donar. Ves a buscar-la. Acompanya-la 
físicament a fer gestions i tràmits, acompanya-la a la consulta amb la/el terapeuta, a les 
trobades amb l’advocada/advocat...Has d’oferir el teu suport, però sense pressionar massa. 


-Si et veus amb cor i amb prou temple pots demanar a la persona que t’expliqui el que va 
viure, i escoltar amb atenció el seu testimoni, només amb l’escolta activa ja estàs iniciant o 
facilitant el procés de recuperació. És més important escoltar bé que el que has de dir-li al 
respecte. 


-S’anomena trauma secundari quan veus que no tens prou persones que et donen suport. La 
creença sobre la capacitat de destrucció dels agressors ja està molt treballada i interioritzada, 
no esperarem empatia d’un policia anti-avalot, o sobre un Estat violent que vulnera 
sistemàticament els drets humans, però no estem tant preparades per assumir que hi haurà 
persones que t’estimes amb les quals tens unes expectatives altes d’ajuda i et deceben, però 
també tindràs sorpreses agradables , de persones que no esperaves res i han estat allà amb 
tu en tot moment. 


-Pots sentir que com a “suport” no s’està valorant el teu esforç, o també pots ser la diana de la 
hostilitat/irritabilitat de la persona traumatitzada, ( allò de la confiança fa fàstic ), no és res 
personal, parla-ho directament amb ella i amb calma. 

-Pregunta sobre quines son les necessitats, no imposis solucions. Respecta les decisions de 
la persona traumatitzada. 

-Comporta’t com sempre has fet, la sobre-protecció no ajuda. El més important és que la teva 
presència transmeti seguretat, tranquil·litat,...ser acompanyant. 

-Evita aquests tipus de frase: “ja hauries d’estar millor”, “segueix amb la teva vida”,... 

-Donar suport no és fàcil, cal cuidar-se i compartir l’experiència. 

-Cerca professionals especialitzats en estrès post-traumàtic però que tinguin consciència 
social/política, sinó pot ser fins i tot contraproduent. 

Hi ha resistència en moltes ocasions a rebre ajuda professional a nivell psicològic, de la 
mateixa manera que si et denuncien per aldarulls no aniràs al primer advocat que vingui, en el 
tema terapèutic passa exactament igual, fes cerca i ves a associacions, col·lectius, 
plataformes especialitzades en la vulneració dels drets humans i segur que faran una bona 
recomanació i rebre una bona atenció psicològica. 

